ODLOČBA KOMISIJE

z dne 13. maja 2009

o spremembi Odločbe 2006/771/ES o uskladitvi radijskega spektra za uporabo naprav kratkega dosega

(notificirano pod dokumentarno številko C(2009) 3710)

(Besedilo velja za EGP)

(2009/381/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Evropskega parlamenta in Sveta 676/2002/ES z dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru) (1) in zlasti člena 4(3) Odločbe,

ob upoštevanju naslednjega:

Odločba Komisije 2006/771/ES (2) usklajuje tehnične pogoje za uporabo spektra za številne vrste naprav kratkega dosega, vključno z aplikacijami, kot so alarmi, lokalna komunikacijska oprema, naprave za odpiranje vrat in medicinski vsadki. Naprave kratkega dosega so običajno izdelki množičnega trga (široke potrošnje) in/ali prenosni izdelki, ki jih je mogoče enostavno vzeti s sabo in uporabiti prek meja; razlike v pogojih dostopa do spektra zato preprečujejo njihov prosti pretok, povečujejo proizvodne stroške ter povzročajo tveganje za škodljivo motenje drugih radijskih aplikacij in storitev.

Komisija je 5. julija 2006 v skladu s členom 4(2) Odločbe 676/2002/ES izdala stalno pooblastilo (4) za Evropsko konferenco uprav za pošto in telekomunikacije (CEPT) za posodabljanje Priloge k Odločbi 2006/771/ES kot odziv na tehnološki in tržni razvoj naprav kratkega dosega.

Oprema, ki deluje pod pogoji iz te odločbe, mora biti v skladu tudi z Direktivo 1999/5/ES Evropskega parlamenta in Sveta z dne 9. marca 1999 o radijski opremi in telekomunikacijski terminalski opremi ter medsebojnem priznavanju skladnosti te opreme (6) , da bo zagotovljena učinkovita uporaba spektra in preprečeno škodljivo motenje, to pa se doseže z upoštevanjem usklajenih standardov ali izvajanjem alternativnih postopkov za ocenjevanje skladnosti.

Ukrepi, predvideni s to odločbo, so v skladu z mnenjem Odbora za radijski spekter –

SPREJELA NASLEDNJO ODLOČBO:

Člen 1

Priloga k Odločbi 2006/771/ES se nadomesti s prilogo k tej odločbi.

Člen 2

Ta odločba je naslovljena na države članice.

(1) UL L 108, 24.4.2002, str. 1.

(2) UL L 312, 11.11.2006, str. 66.

(3) UL L 151, 11.6.2008, str. 49.

(4) Stalno pooblastilo za Evropsko konferenco uprav za pošto in telekomunikacije o letnem posodabljanju tehnične priloge Odločbe Komisije o uskladitvi radijskega spektra za uporabo naprav kratkega dosega (5. julij 2006).

(5) Poročilo CEPT št. 26, RSCOM 8-88.

(6) UL L 91, 7.4.1999, str. 10.

PRILOGA

„PRILOGA Usklajeni frekvenčni pasovi in tehnični parametri za naprave kratkega dosega Vrsta naprave kratkega dosega Frekvenčni pas Omejitev moči/poljske jakosti/gostote moči (1) Dodatni parametri/zahteve za dostop do spektra in ublažitev motenj (2) Druge omejitve uporabe (3) Rok za izvedbo Nespecifične naprave kratkega dosega (4) 6 765–6 795 kHz 42 dBμA/m na 10 metrov 1. oktober 2008 13,553–13,567 MHz 42 dBμA/m na 10 metrov 1. oktober 2008 26,957–27,283 MHz 10 mW efektivne sevane moči (e.r.p.), kar ustreza 42 dBμA/m na 10 metrov Video aplikacije so izključene. 1. junij 2007 40,660–40,700 MHz 10 mW e.r.p. Video aplikacije so izključene. 1. junij 2007 433,050–434,040 (5) MHz 1 mW e.r.p. in gostota moči – 13dBm/10 kHz za širokopasovno modulacijo več kot 250 kHz Zvokovni in govorni signali ter video aplikacije so izključeni. 1. oktober 2008 10 mW e.r.p. Obratovalni ciklus (6): 10 % Zvokovni in govorni signali ter video aplikacije so izključeni. 1. junij 2007 434,040–434,790 (5) MHz 1 mW e.r.p. in gostota moči – 13dBm/10 kHz za širokopasovno modulacijo več kot 250 kHz Zvokovni in govorni signali ter video aplikacije so izključeni. 1. oktober 2008 10 mW e.r.p. Obratovalni ciklus (6): 10 % Zvokovni in govorni signali ter video aplikacije so izključeni. 1. junij 2007 Obratovalni ciklus (6): 100 % pri medkanalskem razmiku do 25 kHz Zvokovni in govorni signali ter video aplikacije so izključeni. 1. oktober 2008 863,000–868,000 MHz 25 mW e.r.p. Treba je uporabiti tehnike za dostop do spektra in ublažitev motenj, ki zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES. Nadomestno se lahko uporabi obratovalni ciklus (6) 0,1 %. Zvokovni in govorni signali ter video aplikacije so izključeni. 1. oktober 2008 868,000–868,600 (5) MHz 25 mW e.r.p. Treba je uporabiti tehnike za dostop do spektra in ublažitev motenj, ki zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES. Nadomestno se lahko uporabi obratovalni ciklus (6) 1 %. Video aplikacije so izključene. 1. oktober 2008 25 mW e.r.p. Treba je uporabiti tehnike za dostop do spektra in ublažitev motenj, ki zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES. Nadomestno se lahko uporabi obratovalni ciklus (6) 0,1 %. Zvokovni in govorni signali ter video aplikacije so izključeni. 1. oktober 2008 868,700–869,200 (5) MHz 25 mW e.r.p. Treba je uporabiti tehnike za dostop do spektra in ublažitev motenj, ki zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES. Nadomestno se lahko uporabi obratovalni ciklus (6) 0,1 %. Video aplikacije so izključene. 1. oktober 2008 25 mW e.r.p. Treba je uporabiti tehnike za dostop do spektra in ublažitev motenj, ki zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES. Nadomestno se lahko uporabi obratovalni ciklus (6) 0,1 %. Zvokovni in govorni signali ter video aplikacije so izključeni. 1. oktober 2008 869,400–869,650 (5) MHz 500 mW e.r.p. Treba je uporabiti tehnike za dostop do spektra in ublažitev motenj, ki zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES. Nadomestno se lahko uporabi obratovalni ciklus (6) 10 %. Medkanalski razmik mora biti 25 kHz, razen tega se lahko celoten pas uporabi kot en sam kanal za prenos podatkov z visoko hitrostjo. Video aplikacije so izključene. 1. oktober 2008 25 mW e.r.p. Treba je uporabiti tehnike za dostop do spektra in ublažitev motenj, ki zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES. Nadomestno se lahko uporabi obratovalni ciklus (6) 0,1 %. Zvokovni in govorni signali ter video aplikacije so izključeni. 1. oktober 2008 869,700–870,000 (5) MHz 5 mW e.r.p. Govorne aplikacije so dovoljene z naprednimi tehnikami ublažitve motenj. Zvokovne in video aplikacije so izključene. 1. junij 2007 25 mW e.r.p. Treba je uporabiti tehnike za dostop do spektra in ublažitev motenj, ki zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES. Nadomestno se lahko uporabi obratovalni ciklus (6) 0,1 %. Zvokovni in govorni signali ter video aplikacije so izključeni. 1. oktober 2008 2 400–2 483,5 MHz 10 mW ekvivalentne izotropne sevane moči (e.i.r.p.) 1. junij 2007 5 725–5 875 MHz 25 mW e.i.r.p. 1. junij 2007 24,150–24,250 GHz 100 mW e.i.r.p. 1. oktober 2008 61,0–61,5 GHz 100 mW e.i.r.p. 1. oktober 2008 Sistemi za širokopasovni prenos podatkov 2 400–2 483,5 MHz 100 mW e.i.r.p. gostota e.i.r.p. je 100 mW/100 kHz, kadar se uporablja modulacija s frekvenčnim skakanjem, gostota e.i.r.p. je 10 mW/MHz, kadar se uporabljajo druge vrste modulacije Treba je uporabiti tehnike za dostop do spektra in ublažitev motenj, ki zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES. 1. november 2009 57,0–66,0 (5) GHz 40 dBm e.i.r.p. in gostota e.i.r.p. 13 dBm/MHz Aplikacije na prostem so izključene. 1. november 2009 25 dBm e.i.r.p. in gostota e.i.r.p. – 2 dBm/MHz Fiksne aplikacije na prostem so izključene. 1. november 2009 Alarmni sistemi 868,600–868,700 MHz 10 mW e.r.p. Medkanalski razmik: 25 kHz Celoten frekvenčni pas se lahko uporabi kot en sam kanal za prenos podatkov z visoko hitrostjo. Obratovalni ciklus (6): 1,0 % 1. oktober 2008 869,250–869,300 MHz 10 mW e.r.p. Medkanalski razmik: 25 kHz Obratovalni ciklus (6): 0,1 % 1. junij 2007 869,300–869,400 MHz 10 mW e.r.p. Medkanalski razmik: 25 kHz Obratovalni ciklus (6): 1,0 % 1. oktober 2008 869,650–869,700 MHz 25 mW e.r.p. Medkanalski razmik: 25 kHz Obratovalni ciklus (6): 10 % 1. junij 2007 Socialni alarmi (7) 869,200–869,250 MHz 10 mW e.r.p. Medkanalski razmik: 25 kHz Obratovalni ciklus (6): 0,1 % 1. junij 2007 Induktivne aplikacije (8) 20,050–59,750 kHz 72 dBμA/m na 10 metrov 1. junij 2007 59,750–60,250 kHz 42 dBμA/m na 10 metrov 1. junij 2007 60,250–70,000 kHz 69 dBμA/m na 10 metrov 1. junij 2007 70–119 kHz 42 dBμA/m na 10 metrov 1. junij 2007 119–127 kHz 66 dBμA/m na 10 metrov 1. junij 2007 127–140 kHz 42 dBμA/m na 10 metrov 1. oktober 2008 140–148,5 kHz 37,7 dBμA/m na 10 metrov 1. oktober 2008 148,5–5 000 kHz V spodaj navedenih posebnih pasovih se uporabljajo višje poljske jakosti in dodatne omejitve uporabe. – 15 dBμA/m na 10 metrov v vsaki pasovni širini 10 kHz Za sisteme, ki delujejo v pasovnih širinah, večjih kot 10 kHz, velja skupna poljska jakost – 5 dΒμΑ/m na 10 metrov 1. oktober 2008 400–600 kHz – 8 dBμA/m na 10 metrov Ta nabor pogojev uporabe se nanaša le na RFID (9) 1. oktober 2008 3 155–3 400 kHz 13,5 dBμA/m na 10 metrov 1. oktober 2008 5 000–30 000 kHz V spodaj navedenih posebnih pasovih se uporabljajo višje poljske jakosti in dodatne omejitve uporabe. – 20 dBμA/m na 10 metrov v vsaki pasovni širini 10 kHz Za sisteme, ki delujejo v pasovnih širinah, večjih kot 10 kHz, velja skupna poljska jakost – 5 dΒμΑ/m na 10 metrov 1. oktober 2008 6 765–6 795 kHz 42 dBμA/m na 10 metrov 1. junij 2007 7 400–8 800 kHz 9 dBμA/m na 10 metrov 1. oktober 2008 10 200–11 000 kHz 9 dBμA/m na 10 metrov 1. oktober 2008 13 553–13 567 kHz 42 dBμA/m na 10 metrov 1. junij 2007 60 dBμA/m na 10 metrov Ta nabor pogojev uporabe se nanaša le na RFID (9) in EAS (10) 1. oktober 2008 26 957–27 283 kHz 42 dBμA/m na 10 metrov 1. oktober 2008 Aktivni medicinski vsadki (11) 9–315 kHz 30 dBμA/m na 10 metrov Obratovalni ciklus (6): 10 % 1. oktober 2008 402–405 MHz 25 μW e.r.p. Medkanalski razmik: 25 kHz Posamezni oddajniki lahko združujejo sosednje kanale za povečane pasovne širine do 300 kHz. Mogoče je uporabiti druge tehnike za dostop do spektra in ublažitev motenj, vključno s pasovnimi širinami, večjimi od 300 kHz, če zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES, da se zagotovi delovanje, združljivo z drugimi uporabniki in zlasti z meteorološkimi radiosondami. 1. november 2009 Brezžične zvokovne aplikacije (12) 87,5–108,0 MHz 50 nW e.r.p. Medkanalski razmik do 200 kHz 1. oktober 2008 863–865 MHz 10 mW e.r.p. 1. junij 2007 Aplikacije radijskega določanja položaja (13) 2 400–2 483,5 MHz 25 mW e.i.r.p. 1. november 2009 17,1–17,3 GHz 26 dBm e.i.r.p. Treba je uporabiti tehnike za dostop do spektra in ublažitev motenj, ki zagotavljajo najmanj enako zmogljivost kot tehnike, opisane v usklajenih standardih, sprejetih z Direktivo 1999/5/ES. Ta nabor pogojev uporabe se nanaša le na zemeljske sisteme 1. november 2009 Radar za ugotavljanje ravni snovi v rezervoarju (14) 4,5–7,0 GHz 24 dBm e.i.r.p (15) 1. november 2009 8,5–10,6 GHz 30 dBm e.i.r.p. (15) 1. november 2009 24,05–27,0 GHz 43 dBm e.i.r.p. (15) 1. november 2009 57,0–64,0 GHz 43 dBm e.i.r.p. (15) 1. november 2009 75,0–85,0 GHz 43 dBm e.i.r.p. (15) 1. november 2009 Upravljanje modelov (16) 26 990–27 000 kHz 100 mW e.r.p. 1. november 2009 27 040–27 050 kHz 100 mW e.r.p. 1. november 2009 27 090–27 100 kHz 100 mW e.r.p. 1. november 2009 27 140–27 150 kHz 100 mW e.r.p. 1. november 2009 27 190–27 200 kHz 100 mW e.r.p. 1. november 2009 Radiofrekvenčna identifikacija (RFID) 2 446–2 454 MHz 100 mW e.r.p. 1. november 2009

(1) Države članice morajo dovoliti uporabo spektra do vrednosti moči, poljske jakosti oziroma gostote moči iz te tabele. V skladu s členom 3(3) Odločbe 2006/771/ES lahko določijo manj stroge pogoje, tj. dovolijo uporabo spektra z višjo močjo, poljsko jakostjo oziroma gostoto moči.

(2) Države članice lahko določijo samo te ‚dodatne parametre/zahteve za dostop do spektra in ublažitev motenj‘ in ne smejo dodajati drugih parametrov ali zahtev za dostop do spektra in ublažitev motenj. Ker se lahko določijo manj strogi pogoji v smislu člena 3(3) Odločbe 2006/771/ES, lahko države članice v določeni celici v celoti izpustijo parametre/zahteve za dostop do spektra in ublažitev motenj ali pa dovolijo višje vrednosti.

(3) Države članice lahko uvedejo samo te ‚druge omejitve uporabe‘ in ne smejo dodajati dodatnih omejitev uporabe. Ker se lahko uvedejo manj strogi pogoji v smislu člena 3(3) Odločbe 2006/771/ES, lahko države članice izpustijo eno od teh omejitev ali vse te omejitve.

(4) Ta kategorija je namenjena za vse tipe naprav, ki izpolnjujejo tehnične pogoje (običajno so to telemetrija, daljinsko upravljanje, alarmne naprave, splošni prenos podatkov in druge podobne uporabe).

(5) Za ta frekvenčni pas morajo države članice omogočiti vse alternativne nabore pogojev uporabe.

(6) Obratovalni ciklus pomeni časovno razmerje v vsakem enournem obdobju aktivnega oddajanja opreme. Ker se lahko določijo manj strogi pogoji v smislu člena 3(3) Odločbe 2006/771/ES, lahko države članice za obratovalni ciklus dovolijo višjo vrednost.

(7) Naprave za socialni alarm se uporabljajo za pomoč starejšim ali invalidnim osebam v stiski.

(8) Ta kategorija zajema npr. naprave za imobilizacijo avtomobilov, identifikacijo živali, alarmne sisteme, kabelske detektorje, ravnanje z odpadki, identifikacijo oseb, brezžične govorne povezave, nadzor dostopa, bližinska zaznavala, protivlomne sisteme vključno z radiofrekvenčnimi protivlomnimi indukcijskimi sistemi, prenos podatkov do ročne postaje, avtomatično identifikacijo izdelkov, brezžične nadzorne sisteme in avtomatično pobiranje cestnine.

(9) Ta kategorija zajema induktivne aplikacije, ki se uporabljajo v radiofrekvenčni identifikaciji (RFID).

(10) Ta kategorija zajema induktivne aplikacije, ki se uporabljajo za elektronski nadzor artiklov (EAS).

(11) Ta kategorija zajema radijski del aktivnih medicinskih pripomočkov za vsaditev, kakor so opredeljene v Direktivi Sveta 90/385/EGS z dne 20. junija 1990 o približevanju zakonodaje držav članic o aktivnih medicinskih pripomočkih za vsaditev (UL L 189, 20.7.1990, str. 17).

(12) Aplikacije za brezžične zvokovne sisteme vključujejo: brezžične zvočnike, brezžične naglavne slušalke, brezžične prenosne naglavne slušalke za npr. prenosni predvajalnik za zgoščenke, prenosne kasetnike in radijske sprejemnike, brezžične naglavne slušalke za uporabo v vozilu, npr. za uporabo pri radijskem sprejemniku ali mobilnem telefonu itn., ušesnonadzorne sisteme za uporabo na koncertih in drugih odrskih predstavah.

(13) V to kategorijo spadajo aplikacije, ki se uporabljajo za določanje položaja, hitrosti in/ali drugih značilnosti določenega predmeta ali za pridobivanje informacij, povezanih s temi parametri.

(14) Radarji za ugotavljanje ravni snovi v rezervoarju (TLPR – Tank Level Probing Radars) so posebna vrsta aplikacij radijskega določanja, uporabljajo se za merjenje ravni snovi v rezervoarju in se nameščajo v kovinske ali železobetonske rezervoarje ali podobne konstrukcije, izdelane iz materialov s primerljivimi lastnostmi dušenja. Namen teh rezervoarjev je, da se v njih hranijo snovi.

(15) Omejitev moči se nanaša na notranjost zaprtega rezervoarja in ustreza spektralni gostoti – 41,3 dBm/MHz e.i.r.p. zunaj 500-litrskega preizkusnega rezervoarja.

(16) V to kategorijo spadajo aplikacije, ki se uporabljajo za upravljanje gibanja modelov (v glavnem miniaturnih posnetkov vozil) v zraku, na kopnem ali na vodni gladini oziroma pod njo.“